કાનપુર: ઈંગ્લેન્ડ વિરુદ્ધ ટી20 સીરીઝમાં શાનદાર જીત બાદ ઈન્ડિયન ક્રિકેટ ટીમના ફેન્સ ઘણા ખુશ દેખાઈ રહ્યાં છે પણ પાકિસ્તાનના પૂર્વ ફાસ્ટ બોલર શોએબ અખ્તરને ભારતીય ટીમને શુભેચ્છા આપવાનું ભારે પડી ગયું. અસલમાં શોએબ અખ્તરે એક ટ્વીટ કરી જેમાં તેણે પાકિસ્તાનને ત્રિકોણીય સીરીઝ જીતવા બદલ શુભેચ્છા પાઠવી, આની સાથે જ તેણે ભારતીય ટીમને ઈંગ્લેન્ડ વિરુદ્ધ ટી-20 સીરીઝ જીતવા માટે પણ શુભેચ્છા આપી. સાથે-સાથે શોએબે જીતના હીરો રોહિત શર્માની પણ પ્રશંસા કરી.